Platges atén tres dones
13 d’agost 2018

![](/media/mjvdyoee/80_c_serviciosocorrismo_01.jpg)  
  

Els servicis municipals de Platges han atés tres dones durant el cap de setmana en la platja del Port de Sagunt. Una de les quals, de 40 anys i natural de la localitat francesa de Bordeus, va ser atesa dissabte, 11 d'agost, a les 12.20 hores per la Policia Local de Platges i pel metge i la resta de l'equip de rescat de la posta T2 a uns 20 metres de la costa i la van traslladar en ambulància a l'hospital ja que estava indisposada i patia una malaltia cardíaca.

  

El mateix dissabte, sobre les 21 hores, fora de l'horari de servici, uns banyistes van rescatar dos dones, de 56 i de 36 anys i veïnes de Sagunt, que havien sigut arrossegades pel corrent fins a l'espigó nord. La Policia Local de Platges va avisar el Samur que les va atendre i les va remetre al seu domicili ja que no presentaven signes de lesions. La Policia Local recorda que l'horari del servici de platges finalitza a les 20 hores i per tant en eixe moment ja no hi havia socorristes, per la qual cosa posa l'accent que cal extremar la seguretat per a evitar nous casos com este.

  

**La Policia de Platges localitza un dron sobrevolant il·legalment la platja**

  

La Policia de Platges va localitzar diumenge passat, 12 d'agost, un dron sobrevolant de forma il·legal la platja del Port de Sagunt a una altura d'uns 10 metres sobre les persones. Els agents, després d’adonar-se de la presència de l'artefacte, van començar a seguir-lo a distància fins a trobar el pilot en la zona del delta del riu, un home de 24 anys natural de Conca, i posteriorment va posar-ho en coneixement de l'Agència Estatal de Seguretat Aèria, que es fa càrrec d'estos casos.

  

Els agents recorden que esta pràctica està prohibida ja que no es pot sobrevolar per damunt de les persones i, a més, que esta zona està restringida al dron de salvament i socorrisme.

  

​​

*   [](http://www.facebook.com/sharer.php?u=https://aytosagunto.es/va/actualitat/platges-aten-tres-dones/ "Facebook")
*   [](http://twitter.com/share?url=https://aytosagunto.es/va/actualitat/platges-aten-tres-dones/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/platges-aten-tres-dones/ "Linked In")
*   [](mailto:?body=https://aytosagunto.es/va/actualitat/platges-aten-tres-dones/)